open-index/open-wikipedia-markdown huggingface dataset:
நம்பெருமாள் மும்மணிக்கோவை

**நம்பெருமாள் மும்மணிக்கோவை**  என்னும் சிற்றிலக்கியம் 16 ஆம் நூற்றாண்டில் வாழ்ந்த திருக்குருகைப் பெருமாள் கவிராயரால் பாடப்பட்டது. மும்மணிக்கோவை என்னும் சிற்றிலக்கியம் பொதுவாக 30 பாடல்களைக் கொண்டிருக்கும். இந்த நூல் முழுநூலாகக் கிடைக்கப் பெறவில்லை. உரைநூல்களில் மேற்கோள் பாடல்களாச் சில பாடல்களே கிடைத்துள்ளன. 

'நம்பெருமாள்' என்னும் தொடர் திருவரங்கப் பெருமானைக் குறிக்கும்.

மாறன் அலங்காரம் என்னும் நூல் இந்த மும்மணிக்கோவையின் ஆசிரியரான திருக்குருகைப் பெருமாள் கவிராரால் படைக்கப்பட்டது. இதில் கூறப்பட்டுள்ள அணிகளுக்கு மேற்கோள் பாடல்களையும் இவரே குறிப்பிட்டுள்ளார். இவை பழைய நூல்களிலிருந்து எடுத்துக்கொள்ளப்பட்டவை. அல்லது இவரே பாடிச் சேர்த்தவை. பாடல் கிடைக்காத அணிகளைக் காட்ட இந்த மும்மணிக்கோவை நூலைப் பாடிச் சேர்த்துக்கொண்டிருக்கிறார். 

நம்பெருமாள் மும்மணிக்கோவை என்னும் நூல் இருந்ததை "ஒழிந்த அகலம் நம்பெருமாள் மும்மணிக்கோவை விருத்தியில் காண்க" என மாறனலங்கார உரையாசிரியர் குறிப்பிடுவதிலிருந்து அறிய முடிகிறது. 

## பாடல்கள் - எடுத்துக்காட்டு
(பொருள்நோக்கில் சொற்பிரிப்பு செய்யப்பட்டவை)
வெண்பா 
:நாவலன் பின் போந்த நறு நீர்த் தாருவரங்கன்
:காவலன் பொன் தாளாம் கமலத்தே - பாவலர் தம்
:பா மாலை சூட்டாது அப் பாமாலையை எவனோ
:தாம் மானிடர்க்கு அளிக்கும் சால்பு 
ஆசிரியப்பா
:மலை முழை வைகலும் வைகினர் ஆகியும் 
:கனி கிழங்கு அடகு கண்டன மாந்தியும்
:மூலர் ஆயும் முதல் கடவுள்
:காவல் நீயே காத்தல் வேண்டுவமே  
கட்டளைக் கலித்துறை
:பனிப் பிறைப் பற்று உளைக் கட்செவித் துத்திப் பணாடவி மேல்
:குணித்த பொன் சிற்றடிச் சித்திரக் கார் குருகோன் வெற்பில்
:துணித்து அழல் கண் களிற்றைக் கொடும் சீயம் துரந்து இருள் வாய்த்
:தனித்து உறற்கு உய்த்து உணர்ந்தும் கதிர் வேலன் தாழ்குழலே 

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:மும்மணிக்கோவைகள்
விருச்சிககுட்டிதம்

**விருச்சிககுட்டிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.   பரதநாட்டியத்தில் இடம்பெறுகின்ற நூற்றியெட்டுக் கரணங்களில் இது நாற்பத்து இரண்டாவது கரணமாகும்.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
பாபநாசம் அணை

**பாபநாசம் அணை**, தமிழ்நாட்டிலுள்ள திருநெல்வேலியிலிருந்து சுமார் 50 கி.மீ. தொலைவில் உள்ளது. இது திருநெல்வேலி மாவட்டத்தின் ஒரு முக்கிய அணையாகும். இந்த அணையில் 143 அடிவரை நீரைத் தேக்க இயலும். அணையின் கொள்ளளவு 5,500 மில்லியன் கனஅடி. பாபநாசம் மலையில் ஆங்கிலேயர் காலத்தில் 1942 இல் இந்த அணை கட்டப்பட்டது. இவ்வணையிலிருந்து திருநெல்வேலி மற்றும் தூத்துக்குடி மாவட்டங்களில் தாமிரபரணி ஆறு பாய்கிறது. இதன் மூலம் இவ்விரு மாவட்டங்களும் பாசன வசதி பெறுகின்றன. மேலும் திருநெல்வேலி, தூத்துக்குடி, மற்றும் விருதுநகர் ,தென்காசி மாவட்டங்களின் ஆண்டு முழுவதுக்குமான குடிநீர் தேவையை அணை தருகிறது.

## புனல்மின் உற்பத்தி நிலையம்
பாபநாசம் அணையில் புனல் மின் நிலையம் செயல்பட்டுவருகிறது. இது 28 மெகாவாட் திறன் கொண்டது. இதில் நான்கு ஃபிரான்சிஸ் விசையாழி-மின்னாக்கிகள் உள்ளன. முதல் அலகு 1944 ஆம் ஆண்டு நிறுவப்பட்டது. இது தமிழ்நாடு உற்பத்தி மற்றும் பகிர்மான கழகத்தால் இயக்கப்படுகிறது.
 
## மேற்கோள்கள்

*DAMS OF NATIONAL IMPORTANCE 

பகுப்பு:திருநெல்வேலி மாவட்டத்திலுள்ள அணைகள்
பகுப்பு:தமிழ்நாட்டு நீர்மின்னாக்கத் திட்டங்கள்
சேருவிலை தேர்தல் தொகுதி

**சேருவிலை தேர்தல் தொகுதி** (*Seruvila Electorate*) என்பது சூலை 1977 முதல் இலங்கையில் நடைமுறையில் இருந்த ஒரு-அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், திருகோணமலை மாவட்டத்தில் சேருவிலை பிரதேசத்தை உள்ளடக்கியதாகும்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் சேருவிலை தேர்தல் தொகுதி திருகோணமலை தேர்தல் மாவட்டத்தில் உள்ளடக்கப்பட்டது.

## 1977 நாடாளுமன்றத் தேர்தல்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:திருகோணமலை மாவட்டம்
கோண ஆர்முடுகல்

**கோண ஆர்முடுகல்** என்பது நேரத்துடன் கோண வேகம் மாற்றமடையும் விகிதம் ஆகும். SI அலகுகளில் நொடி வர்க்கத்திற்கான ரோடியன்கள் (rad/s2) எனப்படுகிறது. பொதுவாக கிரேக்க எழுத்து அல்பாவினால் (**α**) குறிக்கப்படுகிறது.

## கணித வரையறை

கோண ஆர்முடுகலானது பின்வரும் ஏதாவதொன்றினால் வரையறுக்கப்படுகிறது:

:{\alpha} = \frac{d{\omega}}{dt} = \frac{d^2{\theta}}{dt^2} , அல்லது

:{\alpha} = \frac{a_T}{r} ,

இங்கு {\omega} என்பது கோண வேகம், a_T என்பது நேர்கோட்டு தொடலி ஆர்முடுகல், r, (பொதுவாக பொருள் நகர்கின்ற வட்டப்பாதையின் ஆரை), ஆள்கூற்று அமைப்பின் மையத்திலிருந்தான தூரம், அது விரும்பும் புள்ளியின் \theta, \omega ஆகியவற்றை வரையறுக்கிறது.

## இயக்க சமன்பாடு
இரு பரிமாண சுழற்சி இயக்கத்திற்கு நியூட்டனின் இயக்க விதிகளைக் கொண்டு முறுக்கத்திற்கும் கோண ஆர்முடுகலிற்கும் இடையிலான தொடர்பை பின்வருமாறு விபரிக்கலாம்:

:{\tau} = I\ {\alpha} ,
இங்கு {\tau} என்பது உடலில் பிரயோகிக்கப்படும் மொத்த முறுக்கம், I என்பது உடலின் சடத்துவத்திருப்பம்.

### மாறா ஆர்முகல்
ஓர் பொருளின் முறுக்கம் {\tau} இன் அனைத்து நிலையான மதிப்பிற்கும், கோண ஆர்முடுகலும் நிலையானதாக இருக்கும். இச்சந்தர்ப்பத்தில் மேல் தரப்பட்ட சமன்பாடு கோண ஆர்முடுகலிற்கு நிலையான மதிப்பை வழங்கும்:

:{\alpha} = \frac{\tau}{I}.

### மாறும் ஆர்முடுகல்
மாறும் முறுக்கத்தையுடைய யாதேனும் பொருளின் ஆர்முடுகலும் நேரத்துடன் மாறுபடும். மேல் தரப்பட்ட சமன்பாடானது நிலையான மதிப்பை எடுக்காது வகையீட்டுசமன்பாடாக ஆகும். இந்த வகையீட்டுச் சமன்பாடு அமைப்பின் இயக்க சமன்பாடாக இருப்பதால் அதனைக்கொண்டு அமைப்பின் இயக்கத்தை முழுமையாக விபரிக்கலாம். இதுவும் கோண ஆர்முடுகலைக் கணிப்பதற்கான சிறந்த வழிகளில் ஒன்று.

## மேலும் பார்க்க

* கோண உந்தம்
* கோணக் கதி
* கோண வேகம்
* சுழற்சி

## சான்றுகள்

பகுப்பு:ஆர்முடுகல்
பகுப்பு:இயற்பியல் கணியங்கள்
கனகசபை குணரத்தினம்

**கே. குணரத்தினம்** (*K. Gunaratnam*, **KG**) ) என அழைக்கப்பட்ட **கனகசபை குணரத்தினம்** (சூலை 30, 1917 - ஆகத்து 9, 1989) இலங்கைத் திரைப்படத் தயாரிப்பாளரும், விநியோகத்தவரும், தொழிலதிபரும் ஆவார். பல சிங்களத் திரைப்படங்களைத் தயாரித்துள்ளார்.

## வாழ்க்கைச் சுருக்கம்
யாழ்ப்பாணம், அரியாலையைப் பிறப்பிடமாகக் கொண்டவர் குணரத்தினம். இவரது மூதாதையர் நல்லூரைச் சேர்ந்தவர்கள்.

## திரைப்படத் துறையில்
பல இந்தியத் திரைப்படங்களை சிங்களத்துக்கு மொழிமாற்றம் செய்து வெளியிட்டு வந்த குணரத்தினம், இந்தியாவில் சிங்களத் திரைப்படங்கள் தயாரிப்பது நிறுத்தப்பட்டவுடன், 1953 ஆம் ஆண்டில் இலங்கையில் சொந்தமாக ஒரு திரைப்படக் கலையகம் ஒன்றைத் தொடங்கி சிங்களப் படங்களைத் தயாரிக்க ஆரம்பித்தார். சுஜாதா என்ற இவரது முதலாவது சிங்களத் திரைப்படம் பெரு வெற்றி பெற்றது. ஆரம்பித்த சில ஆண்டுகளுக்குள் 25 இற்கும் அதிகமான திரைப்படங்களைத் தயாரித்தார். சினிமாஸ் தியேட்டர்ஸ் என்ற நிறுவனத்தை ஆரம்பித்து நாடு முழுவதும் பல திரையரங்குகளை நிறுவினார். இதனால் இவர் பிரபலமாக "சினிமாஸ் குணரத்தினம்" என அழைக்கப்பட்டார். 1983ம் ஆண்டில் நாட்டில் தமிழர்களுக்கெதிராக இடம்பெற்ற கறுப்பு யூலை வன்முறையின் போது, கொழும்பின் புறநகரான எந்தளையில் அமைந்திருந்த குணரத்தினத்தின்  விஜயா ஸ்டூடியோவும் எரிக்கப்பட்டது. இங்கு ஏராளமான சிங்கள, தமிழ்ப் படங்களின் மூலப் பிரதிகள் வைக்கப்பட்டிருந்தன. அனைத்தும் எரிந்து சாம்பலாகியது.

## வேறு தொழிற் துறைகள்
திரைப்படத் தொழிலிடன், வேறு பல தொழிற்துறைகளிலும் குணரத்தினம் ஈடுபட்டார். குமிழ்முனை எழுதுகோல்களைத் தயாரித்தார். கேஜி ஃபௌண்டன் பென் அக்காலத்தில் பாடசாலை மாணவர்களிடையே பிரபலமானது. நெகிழிப் பொருட்கள், அஸ்பெஸ்டஸ் சிமெந்துப் பொருட்கள் தயாரிப்பு போன்ற பல தொழில்களை ஆரம்பித்து வெற்றி பெற்றார்.

இவர் தலைவராக இருந்த நிறுவனங்கள்:
* சினிமாஸ் லிமிட்டெட்
* கேஜி கூட்டு நிறுவனங்கள்
* ஃபூஜி கிராபிக்சு சிலோன் லிமிட்டெட்
* ஃபோட்டோ கினா லிமிட்டெட்

## மறைவு
கேஜி என அழைக்கப்பட்ட கே. குணரத்தினம் 1989 ஆம் ஆண்டில் நாட்டில் இடம்பெற்ற சிங்கள இளைஞர்களுக்கு எதிரான அரசு வன்முறைகளின் போது இவர் ஜனதா விமுக்தி பெரமுன தீவிரவாதிகளால் 1989 ஆகத்து 9 இல் கொழும்பில் சுட்டுக் கொல்லப்பட்டார்.

## தயாரித்த சில சிங்களத் திரைப்படங்கள்
*சுஜாதா (සුජාතා, 1953)
*வரத கெகத (වරද කාගෙද?, 1954) 
*ரதல பிலிருவ (රදළ පිළිරුව, 1954)
*தொஸ்தர (දොස්තර, 1956)
*துப்பதாகே துக்க (දුප්පතාගේ දුක, 1956)
*சுரயா (ශුරයා, 1957)
*சந்தேசய (සංදේශය, 1960)
*வீர விஜயா (වීර වීජය, 1960)
*அதட்ட வெதிய ஹெட்ட ஒந்தாய் (අදට වැඩිය හෙට හොඳයි, 1963)
*உடரட்ட மெனிக்கே (උඩරට මැණිකේ, 1963)
*தீவரயோ (ධීවරයෝ, 1964)
*சந்தியா (චණ්ඩියා, 1965)
*அல்லப்பு கெதர (අල්ලපු ගෙදර, 1965)
*ஒப துட்டு தா( ඔබ දුටු දා, 1966)
*சூர சௌரயா (සූර චෞරයා, 1967)

## மேற்கோள்கள்

## வெளியிணைப்புகள்
*Veteran film producer K. Gunaratnam remembered
*K. Gunaratnam Man of humility, சிலோன் டெய்லி நியூஸ், 12-08-2019

பகுப்பு:1989 இறப்புகள்
பகுப்பு:1917 பிறப்புகள்
பகுப்பு:இலங்கைத் தமிழ்த் தொழிலதிபர்கள்
பகுப்பு:யாழ்ப்பாண மாவட்ட மக்கள்
பகுப்பு:சிங்களத் திரைப்படத் தயாரிப்பாளர்கள்
பகுப்பு:இலங்கைத் திரைப்படத் தயாரிப்பாளர்கள்
பகுப்பு:இலங்கையில் அடையாளம் தெரியாதவர்களால் கொல்லப்பட்டோர்
பகுப்பு:இலங்கையில் தனிநபர் தமிழர் படுகொலைகள்
பாரக்கந்து

**பாரக்குந்து** என்பது கன்னியாகுமரி மாவட்டம் மருதங்கோடு எனுமிடத்திலிருந்து மூன்று கிலோ மீட்டர் தொலைவிலுள்ள ஊராகும். திராவிட சிற்பக்கலை பாணியில் ,தென்னிந்திய இந்து கோவில்களை ஒத்திருக்கும் வகையில், ஓர் அழகான கத்தோலிக்க கிருத்துவ ஆலயம் கட்டப்பட்டுள்ளது.வழிபாட்டுக்குரிய இடத்திற்கு மேல் ஒரு ஸ்தூபி-தூண்- காணப்படுகிறது. உட்புறம் இந்து கோவில்களில் செதுக்கிப்பட்டு வைக்கப்பட்டுள்ள கல்தூண்களைப் போன்று ,கருங்கற்களாலான தூண்கள் உள்ளன.ஆலயத்தில் சலவைக் கற்களாலான சன்னல்களை கொண்டுள்ளன. சன்னலிலுள்ள பின்னற் பூ வேலைப்பாடுகளை கொண்ட சலவைக்கற்கள் அனைவராலும் வியப்புடன் பார்க்கப் படுகின்றன.

நெசவுத் தொழில் பயிற்சிப் பள்ளி ஒன்று உள்ளது.பனைத்தொழில் ,அதனைச் சார்ந்த தொழில்களும் மக்களின் முக்கியத் தொழிலாகும்.கருப்புக்கட்டி உற்பத்தியும் சிறப்பாக நடைபெறுகிறது.

தமிழ்நாடு மாவட்ட விவரச்சுவடி. -அரசு வெளியீடு. பக்கம் 1370

பகுப்பு:கன்னியாகுமரி மாவட்டத்திலுள்ள கிராமங்கள்
தலைக்குளம்

**தலைக்குளம்** (Thalakkulam) என்பது இந்தியாவின் தமிழ்நாடு மாநிலத்தில்  கன்னியாகுமரி மாவட்டம்,  கல்குளம் வட்டத்தில் அமைந்துள்ள ஓர் ஊர் ஆகும்.
ஆங்கிலேயருக்கு எதிராகக் குரல் கொடுத்த மாபெரும் புரட்சித் தலைவர் வேலுத்தம்பி தளவாய் பிறந்த இடமாகையால் இவ்விடம் சரித்திர முக்கித்துவம் வாய்ந்த்து. ஆங்கிலேயரால் அவரது பழைமையான வீடு அழிக்கப்பட்டது. பின்னர் அவரது உடன்பிறந்தார் மகள்களால் மறுபடியும் கட்டப்பட்டது. அவரது வீட்டில் அவர் பயன்படுத்திய பொருட்கள் காட்சிப் படுத்தப்பட்டுள்ளன.இக்கிராமம் மட்பாண்டப் பொருட்களுக்குப் பெயர்பெற்றது.

## மேற்கோள்கள்

*தமிழ்நாடு மாவட்ட விவரச் சுவடி.-அரசு வெளியீடு-பக்கம்-1382
## வெளி இணைப்புகள்
* விக்கிமேப்பியாவில் தலைக்குளம் அமைவிடம்

பகுப்பு:கன்னியாகுமரி மாவட்டத்திலுள்ள கிராமங்கள்
உண்மைப் படிமம்

ஒளியியலில், **உண்மைப் படிமம்** அல்லது **உண்மை விம்பம்** (*Real image*) என்பது தோற்ற அளவிலில்லாமல் உண்மையிலேயே இருப்பது. ஒளியியலில், படிமங்களை உண்மைப் படிமம், போலிப் படிமம் என இருவகையாகப் பார்க்கின்றோம். உண்மைப் படிமங்களைத் திரையில் பெறமுடியும். போலிப் படிமங்களை அவ்வாறு திரையில் பெறமுடியாது.

பகுப்பு:ஒளியியல்
வெள்ளையானை சாபம் தீர்த்த படலம்

**வெள்ளையானை சாபம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற இரண்டாவது படலமாகும். இப்படலம் இந்திரன் பழி தீர்த்த படலத்திலின் தொடர்ச்சியாக வருகிறது.

## படலச் சுருக்கம்

இந்திரன் சிவலிங்கத்தினைப் பூசை செய்து விஸ்வரூபனை கொன்ற பழியிலிருந்து தப்பித்தபின், இந்திரலோகத்திற்கு தேவர்களுடன் சென்றார். அவ்வாறு இந்திரன் செல்லும் வழியில் இருந்த துர்வாசக முனிவர், சிவபெருமானை பூஜை செய்து கொண்டுவந்திருந்த தாமரை மலரை இந்திரனிடம் தந்தார். அதனை வாங்கிய இந்திரன் சிவபெருமானின் பூசை மலரினை ஐராவதம் மதகத்தில் வைத்தார். அதனை எனனவென்று அறியாத ஐராவதம் காலில் இட்டு அழித்தது. 

இதனால் கோபம் கொண்ட துர்வாசக முனிவர் ஐராவதத்தினை பூமியில் பிறக்கும் படி சாபமிட்டார். அதனால் பூமியில் அவதரித்த ஐராவதம், மற்ற யானைகளின் நிறத்தினை அடைந்து இந்திரன் உருவாக்கிய மதுரை கோயிலில் சிவலிங்கத்தினை வழிபட்டு வந்தது.

பகுப்பு:திருவிளையாடல்கள்
நமசிவாய மாலை

**நமசிவாய மாலை**  என்னும் நூல் பாட்டியல் கூறும் சிற்றிலக்கிய வகையில் வருக்கமாலை வகையினைச் சேர்ந்தது. 16 ஆம் நூற்றாண்டில் தோன்றிய நூல். நூல் அச்சாகவில்லை. ஏட்டுப்படிவத்தில் உள்ளது. இதில் காப்புச் செய்யுளும் 100 கண்ணிகளும் உள்ளன. [கௌ], [சௌ], [தௌ] எழுத்துக்களுக்கும், [ய], [வ] வரிசையில் உள்ள எழுத்துக்களுக்கும் பாடல்கள் இல்லை.

ஒவ்வொரு பாடலும் 'நமசிவாய' என்னும் சொல்லுடன் முடிகிறது. "நமசிவாய என்பது இங்கு மந்திரமாக அல்லாமல் பெயராகவே வைக்கப்பட்டு விளியாக உள்ளது". 
##### பாடல் - எடுத்துக்காட்டு
சத்தியும் சிவமும் ஆகித் தாணுமாய்ச் சகத்துக்கு எல்லாம்
முத்தியை அளிப்பாய் ஆகி முதல்வனே நமசிவாய

பிறை பணி நடையினாலை பிஞ்ஞகா அடியார்க்கு எல்லாம்
குறைவு அற வாழ்வு அளிக்கும் கொற்றவா நமணிவாய

##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
காபாலிகர்

thumb|சைவத்தின் பரிணாமம்

சைவசமயத்தின் ஒரு பிரிவான காபாலிக சைவநெறியை பின்பற்றுகின்றவர்கள் **காபாலிகர்** ஆவார்கள். **கபாலிகர்** என்றும் அழைப்பதுண்டு. இவர்கள் சைவச்சின்னங்களை அணிவதோடு, மண்டையோடு மற்றும் சூலம் ஆகியவர்களை தாங்கியவர்களாக இருப்பர்.

இந்தியாவின் வடப்பகுதியில் வளர்ந்த நெறியாக கருதப்படும் காபாலிகம் தென்னகமான தமிழகத்திலும் வளர்ந்திருந்தது. சோழர்கள் காலத்தில் மற்ற சைவப்பிரிவுகளோடு காபாலிகளர்களும் தமிழகத்தில் இருந்துள்ளமைக்கான சான்றுகள் பாடல்களில் காணப்படுகின்றன.

### புதினங்களில்
வரலாற்று புதினமாக எழுத்தாளர் கல்கி எழுதிய சிவகாமியின் சபதம், பொன்னியின் செல்வன் போன்ற நாவல்களில் காபாலிகள் தமிழ்நாட்டில் வசிப்பதாக கற்பனையாக எழுதப்பட்டுள்ளன. உண்மை என்றால் ஆதாரம் இணைக்க

## ஆதாரங்கள்


பகுப்பு:சைவப் பிரிவுகள்
திருநீலக்குடி நீலகண்டேஸ்வரர் கோயில்

**நீலகண்டேஸ்வரர் கோயில்** என்பது தமிழ்நாடு மாநிலத்தின் திருநாவுக்கரசரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவத்தலமாகும். இத்தலத்தின் மூலவர் நீலகண்டேசுவரர், தாயார் ஒப்பிலாமுலையாள் ஆவர். இத்தலத்தின் தலவிருட்சமாக ஐந்து இலை வில்வ மரமும், பலாமரமும் உள்ளன. தீர்த்தமாக தேவிதீர்த்தம் அமைந்துள்ளது.

## அமைவிடம்
இத்தலம் தமிழ்நாடு தஞ்சாவூர் மாவட்டத்திலுள்ள திருநீலக்குடி எனும் ஊரில் அமைந்துள்ளது. கும்பகோணம் - காரைக்கால் சாலையில் கும்பகோணத்தை அடுத்து உள்ளது. இத்தலம் பழங்காலத்தில் தென்னலக்குடி என்று அழைக்கப்பட்டுள்ளது. மேலும் இத்தலம் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில்  32ஆவது சிவத்தலமாகும்.

## அமைப்பு
ராஜகோபுரத்தைக் கடந்து உள்ளே செல்லும்போது கொடி மரம், பலிபீடம், நந்தி மண்டபம் உள்ளது. மூலவர் சன்னதியின் இடப்புறத்தில் இரு அம்மன் சன்னதிகள் உள்ளன. முதல் சன்னதியில் தவக்கோலம்மையும், இரண்டாவது சன்னதியில் அழகாம்பிகையும் உள்ளனர். இருவர் சன்னதியின் முன்பாகவும் பலிபீடமும், நந்தியும் உள்ளன. திருச்சுற்றில் சண்டிகேஸ்வரி சன்னதி உள்ளது. கோயிலின் எதிரே கோயில் குளம் உள்ளது. முன் மண்டபத்தில் மார்க்கண்டேயர், நால்வர், சூரியன், பைரவர் உள்ளனர். மண்டபத்தின் வலப்புறம் பிரம்மலிங்கத்தைக் கொண்ட முக்தி மண்டபமும், இடப்புறம் நடராஜர் சன்னதியும் நவக்கிரக சன்னதியும் உள்ளன. மூலவர் கருவறைக்கு முன்பாக நந்தி, பலிபீடம் காணப்படுகிறது. வெளியே வலப்புறம் நர்த்தன விநாயகரும் இடப்புறம் முருகனும் உள்ளனர். கருவறை கோஷ்டத்தில் தட்சிணாமூர்த்தி மட்டும் உள்ளார். உள் திருச்சுற்றில் வலப்புறம் வாகனங்கள் உள்ளன. அடுத்து கன்னிமூலை கணபதி மற்றும் மார்க்கண்டேயர் சன்னதி, பாலசுப்ரமணியர் சன்னதி, வள்ளி தெய்வானையுடன் கூடிய சுப்பிரமணியர் சன்னதி, காசி விசுவநாதர் விசாலாட்சி சன்னதி, சரஸ்வதி சன்னதி, மகாலட்சுமி சன்னதி ஆகிய சன்னதிகள் உள்ளன. வெளிச்சுற்றில் துர்க்கையம்மன் சன்னதி உள்ளது. சூரியனை மையமாக வைத்து அனைத்து கோள்களின் இயக்கம் நடைபெறுவதால் வான சாத்திர அடிப்படையில் இக்கோயிலின் நவக்கிரக அமைப்பு உள்ளது.

## பாடியோர்
திருநாவுக்கரசர் இத்தலப் பெருமானைப் பின்வருமாறு போற்றிப் பாடுகிறார்.

"வைத்த மாடும் மனைவியும் மக்கள்நீர்
செத்த போது செறியார் பிரிவதே
நித்த நீலக் குடியர னைந்நினை
சித்த மாகிற் சிவகதி சேர்திரே."

## திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம்,  திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருநாவுக்கரசர்

## வெளி இணைப்புகள்
* GeoHack - திருநீலக்குடி நீலகண்டேசுவரர் கோயில்

தினமலர்க் கோயில்கள் தளம்

## மேற்கோள்கள்

## படத்தொகுப்பு

File:Tiruneelakkudi nilakandesvarartemple2.jpg|thumb|கொடி மரம், பலிபீடம்
File:Tiruneelakkudi nilakandesvarartemple3.jpg|thumb|மூலவர் கருவறை விமானம்
File:Tiruneelakkudi nilakandesvarartemple4.jpg|thumb|இரு அம்மன் கருவறை விமானங்கள்
File:Tiruneelakkudi nilakandesvarartemple5.jpg|thumb|கோயில் முன்பாக குளம்


பகுப்பு:தேவாரம் பாடல் பெற்ற சிவன் கோயில்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்
தீக்கதிர்

**தீக்கதிர்** என்பது உழைக்கும் மக்கள் நல அறக்கட்டளையினால் வெளியிடப்படும் தமிழ் நாளிதழ். இது மதுரை, சென்னை, கோயம்புத்தூர், திருச்சி ஆகிய நகரங்களில் இருந்து வெளியிடப்படுகிறது.

 தற்பொழுது தீக்கதிர் திருநெல்வேலி பதிப்பாகவும் வெளிவந்து கொண்டிருக்கிறது.

## வரலாறு
1962-63 ஆம் ஆண்டுகளில் இந்திய கம்யூனிஸ்ட் கட்சியில் தத்துவார்த்தப் போராட்டம் கூர்மையடைந்திருந்த நிலையில், 1962ஆம் ஆண்டில் இடம்பெற்ற இந்திய - சீன எல்லை மோதலைத் தொடர்ந்து கட்சியின் ஆயிரத்துக்கும் மேற்பட்ட தலைவர்களும் ஊழியர்களும் சிறையில் அடைக்கப்பட்டிருந்த நேரத்தில் தீக்கதிர் ஏடு தோன்றியது.தீக்கதிர் ஏட்டைத் தொடங்குவதில் முக்கியப் பங்காற்றியவர் எல்.அப்பு என்ற அற்புதசாமி ஆவார். 101 உறுப்பினர்கள் கொண்ட ஒன்றுபட்ட இந்திய கம்யூனிஸ்ட் கட்சியின் தமிழ் மாநிலப் பேரவை உறுப்பினர்களுள் ஒருவரான அவர், கோவை மாவட்டத்தில் பிரபல தொழிற்சங்கத் தலைவர்களுள் ஒருவருமாவார்.அப்பு கோவை மாவட்டத் தொழிலாளிகளிடம் வசூல் செய்த பணத்தைக் கொண்டு தீக்கதிர் வார ஏட்டின் முதல் இதழ் 1963 ஆம் ஆண்டு சூன் மாதம் 29 ஆம் தேதி  அவரை ஆசிரியராகக் கொண்டு வெளியானது, கோவைத் தொழிலாளி வர்க்கம் கொடுத்த செந்தீக்கதிரை உயர்த்திப்  பிடித்திடுவோம் என்ற வாசகங்களை தீக்கதிர் இதழில் வெளிவந்தது.தீக்கதிர் உருவாக்கத்திற்கு பெரிதும் பாடுபட்டவர்களில் மற்றொருவர்  எம்.என்.ராமுண்ணி. இவர் மின்சார தொழிலாளர் சங்கத்தின் ஊழியர்களில் ஒருவராக இருந்தார். கட்சி உறுப்பினரும் ஆவார்.தீக்கதிரின் முதல் அலுவலகம் சென்னை கோடம்பாக்கம் பகுதியில் உள்ள ஆண்டவர் நகர் என்ற இடத்தில் கட்டிடம் ஒன்றின் முதல் மாடியில் உள்ள ஒரு அறையில் அமைக்கப்பட்டது. தீக்கதிரை அச்சிட்டுத்தர பல அச்சகத்தார் தயங்கினர். இறுதியில் தியாகராயநகர் ரங்க நாதன் தெருவில் டிரெடில் மிஷின் ஒன்றை வைத்து மொழியரசி அச்சகம் என்ற பெயரில் சிறிய அச்சகம் ஒன்றை நடத்தி வந்த புலவர் வே. புகழேந்தி அதை அச்சிட்டார்.

### திருச்சி பதிப்பு
பொன்மலை சங்கத் திடலில் நடைபெற்ற துப்பாக்கிச் சூட்டில் வீரமரணம் அடைந்த 5 தியாகிகளின் நினைவு நாளான செப்-5  , 2010 இல் தீக்கதிர் திருச்சி பதிப்பு துவங்கப்பட்டது .

## பொன்விழா
1963 ஆம் ஆண்டு ஜூன் 29 ஆம் தேதி தொடங்கப்பட்ட இந்த நாளிதழின் 50ஆம் ஆண்டு பொன்விழாவின் தொடக்க நாள் நிகழ்வுகள் சென்னையில் உள்ள அப் பத்திரிகை அலுவலகத்தில் நடைபெற்றது. பொன்விழா ஆண்டின் இறுதி நிகழ்ச்சி மதுரையில் 2013 சூன் 29 அன்று நடைபெற்றது.

## மேற்கோள்கள்

பகுப்பு:தமிழக நாளிதழ்கள்
புறக்குவியக் கதிர்வீச்சு

**புறக்குவியக் கதிர்வீச்சு** (*extra-focal radiation*) என்பது, எக்சு கதிர்க் குழாயில் உண்மையான குவியத்தின் புறப் பகுதியிலிருந்து தோன்றும் தேவையற்ற எக்சு கதிர்களின் தோற்றமாகும். இதற்கு முக்கியக் காரணம், இலக்கினை வேகமாக மோதும் இலத்திரன்கள் அதிக வெப்பத்தினை இலக்கில் தோற்றுவிக்கின்றன. இதன் காரணமாக இலக்கில் வெப்ப இலத்திரன்கள் தோன்றுகின்றன. நேர்மின்முனையின் இலக்கைத் தவிர்த்த பிற இடங்களில் இந்த இலத்திரன்கள் மோதுவதால் அவ்விடங்களிலும் எக்சு கதிர்கள் தோற்றுவிக்கப்படுகின்றன. இவ்வாறு தோற்றுவிக்கப்படும் கதிர்கள் **புறக்குவிய கதிர்கள்** எனப்படுகின்றன. இந்நிகழ்வு புறக்குவிய கதிர்வீச்சு எனப்படும்.

## உசாத்துணை
*Fundamental Physics of Radiology—Massey and Meridith

## வெளி இணைப்புகள்
*extrafocal radiation
*Characteristics of extrafocal radiation and its potential significance in pediatric radiology.

பகுப்பு:கதிரியக்கம்
காளாமுகம்

**காளாமுகம்** என்பது சிவனை முழுமுதற்கடவுளாக வணங்கும் சைவநெறியின் ஒரு பிரிவாகும். இந்த காளாமுக நெறியை பின்பற்றுகின்றவர்கள் காளாமுகர் என்று அழைக்கப்பெற்றனர். இப்பிரிவு வேதத்தினை அடிப்படையாகக் கொண்டதாகும்.

காளாமுகர்கள் பின்பற்றுகின்ற ஆகமங்கள் காளாமுக ஆகமங்கள் என்று அழைக்கப்பெறுகின்றன.

## ஆதாரங்கள்


பகுப்பு:சைவப் பிரிவுகள்
பால்மா தே மல்லோர்க்கா

பால்மா, எசுபானியா நாட்டின் பலேரிக் தீவுகளின் தலைநகர் ஆகும். இது அந்த தீவுக்கூட்டத்தில் உள்ள மிசொர்கா எனும் தீவில் உள்ளது. இதன் முழு எசுப்பானிய மொழி பெயர் பால்மா தே மல்லோர்க்கா என்பதாகும்.

## [[மக்கள் தொகை]]
இங்கு 4,00,000 அதிகமான மக்கள் வாழ்கிறார்கள்.

பகுப்பு:எசுப்பானியா
பகுப்பு:நடுநிலக் கடல் தீவுகள்
நவரத்தின மாலை

**நவரத்தின மாலை**  என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் அவரது ஆசிரியர் கமலை ஞானப்பிரகாசரைப் போற்றிப் பாடப்பட்டது. கட்டளைக் கலித்துறையாலான ஒன்பது பாடல்கள் இதில் உள்ளன. இவரது ஞானப்பிரகாச மாலை நூலில் உள்ள அத்துணைச் சிறப்பு இதில் இல்லை.

இந்த நூலில் முன்னோர் தொடர்
* என்னது யான் என்பதுவும் நான் பிறர் செய்தார் எனலும்  

##### பாடல்- எடுத்துக்காட்டு
குருவாரம் தோறுமே வந்து உனைப் போற்றவும், கூறிய சொல்
கருவே நின் காயத்தை நீக்கினையால் அடியேன் தனக்கு
ஒரு வாசகம் இன்றி என்னைப் பிரிவது உனக்கு அழகோ
திருவாசகம் உரை ஞானப்ரகாச சிகாமணியே    
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
செட்டியக்காபாளையம்

**செட்டியக்காபாளையம்** (Chettiyakkapalayam)  இது  இந்தியாவின் தமிழ்நாடு மாநிலத்தில்  கோயம்புத்தூர் மாவட்டம்,  கிணத்துக்கடவு வட்டம்,  கிணத்துக்கடவு  ஊராட்சி ஒன்றியத்தில் அமைந்துள்ள
ஒரு ஊர் ஆகும். 
## கல்லூரி
* அர்ஜுன் தொழில் நுட்பக் கல்லூரி

## மேற்கோள்கள்

## வெளி இனைப்புகள்
* விக்கிமேப்பியாவில் செட்டியக்காபாளையம் அமைவிடம்

பகுப்பு:கோயம்புத்தூர் மாவட்டத்திலுள்ள கிராமங்கள்
உத்தர காமிக ஆகமம்

**உத்தர காமிக ஆகமம்** என்பது சிவபெருமான் அருளிய இருபத்தெட்டு சிவாகமங்களில் முதல் ஆகமமாகும். இந்த ஆகமம் மூலாகமம் என்று அழைக்கப்பெறுகிறது. இது பூர்வபாகம், உத்தரபாகம் என்ற இருபிரிவுகளாக பிரிக்கப்பட்டுள்ளது. இந்த உத்தர காமிக ஆகமத்தில் தொன்னுற்று எட்டு (98) படலங்களும், ஏழாயிரத்து நூற்று இருபத்து எட்டு (7128) ஸ்லோகங்களும் உள்ளன. 

## கருவி நூல்
உத்தர காமிக ஆகமம் - வி. விச்வநாத சிவாச்சாரியார்

பகுப்பு:சிவ ஆகமங்கள்
வீக்கம்

**வீக்கம்** அல்லது **புடைப்பு** (swelling, turgescence, tumefaction) என்பது உடலின் ஒரு பகுதியில் ஏற்படும் நிலையற்ற, செல் பெருக்கமில்லாத, அசாதாரண பெரிதாக்கத்தினைக் குறிக்கும் . இத்தகு வீக்கம் திசுக்களில் திசுயிடை நீர்மம் (Interstitial fluid) சேர்வதால் உண்டாகிறது . இது உடல் முழுவதும் பரவிய நிலையிலோ அல்லது உடலுறுப்பின் ஒரு குறிப்பிட்ட பகுதியிலோ காணப்படலாம் .

## மேற்கோள்கள்

பகுப்பு:மருத்துவ அறிகுறிகள்
நட்சத்திரக் கோயில்களின் பட்டியல்

நட்சத்திரங்களான இருபத்து ஏழு பெண்களும் வணங்கிய தலங்கள் நட்சத்திரக் கோயில்களாகும். 
 இக்கோயில்களின் பட்டியல்:

## மேற்கோள்கள்
 

பகுப்பு:இந்து சமய கோயில்களின் பட்டியல் கட்டுரைகள்
நன்னூல் உரைநூல்கள்

நன்னூல் என்னும் தமிழ் இலக்கணநூல் 13 ஆம் நூற்றாண்டில் பவணந்தி முனிவர் இயற்றியது.  இதற்கு உரைநூல்கள் சில தோன்றியுள்ளன. அவை வெவ்வேறு காலங்களில் தோன்றியவை.
## மயிலைநாதர் உரை
இவ்வுரையின் காலம் 14 ஆம் நூற்றாண்டு. நன்னூல் ஆசிரியர் பவணந்தி முனிவரைப் போலவே மயிலைநாதரும் சமணர் ஆவார். சீயகங்கன் மரபினையும், சமண ஆசிரியர்களையும் பெரிதும் போற்றுபவர்.

## சங்கர நமச்சிவாயர் விருத்தி உரை
இவ்வுரையின் காலம் 18 ஆம் நூற்றாண்டு. சங்கர நமச்சிவாயர் சைவர். இவரது உரை பெரிதும் போற்றப்பட்டது. சங்கர நமச்சிவாயர் உரையின் துணையோடு மேலும் சிலர் காண்டிகை உரையும் விருத்தியுரையும் எழுதியுள்ளனர்.

## சிவஞான முனிவர் விருத்தியுரை

இவ்வுரையின் காலம் 18 ஆம் நூற்றாண்டு சங்கர நமச்சிவாயர் விருத்தியுரைக்கு மேலும் விளக்கங்கள் தரும் உரை இது. சிவஞான 
முனிவர் திருவாடுதுறை ஆதீன சிவாசாரியார்.

## பிற உரைநூல்கள்
சங்கர நமச்சிவாயர் உரையின் துணையோடு மேலும் சிலர் காண்டிகை உரையும் விருத்தியுரையும் எழுதியுள்ளனர்.

அவற்றுள் குறிப்பிடத் தக்கவை:
* முகவை இராமானுச கவிராயர் உரை 
* வேதகிரி முதலியார் உரை 
* விசாகப்பெருமாள் ஐயர் உரை 
* ஆறுமுக நாவலர் காண்டிகை உரை
* பவானந்தம் பிள்ளை உரை
* வை. மு. சடகோப ராமானுசாசாரியார் உரை. இது பள்ளி மாணவர்களுகென்றே எழுதப்பட்ட உரை.

மற்றும் ஆசிரிய நிகண்டு செய்த ஆண்டியப்பப் புலவரும், கூழங்கைத் தம்பிரான் என்பவரும் உரை செய்துள்ளனர் எனத் தெரிகிறது. இவை கிடைக்கவில்லை.

## இதனையும் காண்க
* நன்னூல் உரையாசிரியா்கள்

## அடிக்குறிப்பு

பகுப்பு:தமிழ் உரை நூல்கள்
திருவிளையாடல் (பக்கவழி நெறிப்படுத்தல்)

;சைவ சமயத்தில்
* திருவிளையாடல் புராணம் - பரஞ்சோதி முனிவர் இயற்றியது
* நம்பி திருவிளையாடல் -  பெரும்பற்றப்புலியூர் நம்பி இயற்றியது

;திரைப்படங்கள்
* திருவிளையாடல் (திரைப்படம்) -  1965 ஆம் ஆண்டு தமிழ்த்திரைப்படம்
* மீனாட்சி திருவிளையாடல் - 1989 ஆம் ஆண்டு தமிழ்த்திரைப்படம்
* திருவிளையாடல் ஆரம்பம் - 2006 ஆம் ஆண்டு தமிழ்த்திரைப்படம்
திருநகரங்கண்ட படலம்

**திருநகரங்கண்ட படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற மூன்றாவது படலமாகும்.

## படலச் சுருக்கம்

இப்படலத்தில் தனஞ்செயன் எனும் வணிகன் கடம்பவனத்தில் இருந்த சொக்கநாதருக்கு தேவர்கள் செய்யும் பூசைகளைக் காணுதலும், அதனை குலசேகரப் பாண்டியனிடம் எடுத்துரைப்பதும் சொல்லப்படுகிறது. குலசேகரப் பாண்டியன் கனவில் வந்த சிவபெருமான் சொக்கநாத சன்னிதியைச் சுற்றி நகரம் அமைக்க கட்டளையிடுவதும், குலசேகரப் பாண்டியன் உருவாக்கிய நகருக்கு வந்து சந்திரனின் கலைகளில் ஒன்றினை அந்த நகருக்கு அளித்து மதுரை என்ற நகரத்திற்கு பெயரிட்டதையும் இப்படலம் விளக்குகிறது.

## வெளி இணைப்புகள்
திருநகரங்கண்ட படலம்! - தினமலர் கோயில்கள்

பகுப்பு:திருவிளையாடல்கள்
பொலிகார்ப்பு

**பொலிகார்ப்பு** ( *Polýkarpos*; கி.பி 69–155) என்பவர் 2ஆம் நூற்றாண்டில் வழ்ந்த சிமைரனா நகரின் கிறித்தவ ஆயராவார். *பொலிகார்ப்புவின் மறைசாட்சியம்* என்னும் நூலின் படி, இவரை உயிருடன் தீயிட்டு கொளுத்த முயன்றபோது அது பயனளிக்காததால், கத்தியால் குத்தி கொலைசெய்யப்பட்டார். கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்கம் மற்றும் லூதரனியம் இவரை புனிதர் என ஏற்கின்றது.

இவரை திருத்தூதர் யோவானின் சீடர் என இரனேயு மற்றும் திர்துலியன் ஆகியோர் குறிக்கின்றனர். புனித ஜெரோம் பொலிகார்ப்பு யோவானின் சீடர் என்றும், யோவானே இவரை சிமைரனா நகரின் ஆயராக திருப்பொழிவு செய்தார் எனவும் கூறியுள்ளார்.

உரோமையின் கிளமெண்ட் மற்றும் அந்தியோக்கு இஞ்ஞாசியாரோடு, புனித பொலிகார்ப்பும், அப்போஸ்தலிக்க தந்தையர்களுள் (Apostolic Fathers) மிக முக்கியமானவராகக் கருதப்படுகின்றார். இவரால் எழுதப்பட்டதாக தற்போது உள்ள ஒரே ஆவணம் *பொலிகார்ப்பு பிலிப்பியர்களுக்கு எழுதிய திருமுகம்* ஆகும். இதனை முதன்முதலில் குறித்தவர் இரனேயு ஆவார்.

பாலிகார்ப், இரத்தசாட்சியாக இறந்த நாளில் கூறியதாக பதிவு செய்யப்பட்டுள்ளது: "எண்பத்தாறு ஆண்டுகள் நான் அவருக்கு சேவை செய்தேன், அவர் எனக்கு எந்தத் தவறும் செய்யவில்லை." இது அவருக்கு அப்போது எண்பத்தாறு வயதாக இருந்தது[16] அல்லது அவர் மதம் மாறிய பிறகு எண்பத்தாறு ஆண்டுகள் வாழ்ந்திருப்பதைக் குறிக்கலாம்.[3] 

பாலிகார்ப் தொடர்ந்து கூறுகிறார்: "என் ராஜாவையும் இரட்சகரையும் நான் எப்படி அவதூறு செய்ய முடியும்? ஒரு பருவத்திற்கு எரிந்து, சிறிது நேரத்திற்கு பின்பு அணைந்துபோகும் நெருப்பால் நீங்கள் என்னை அச்சுறுத்துகிறீர்கள்; ஆனால் துன்மார்க்கருக்காக தயாரிக்கப்பட்ட நித்திய தண்டனையின் நெருப்பைப் பற்றி நீங்கள் அறியாதவர்களாயிருக்கிறீர்கள்." 

அவரது பிரியாவிடையின் போது, ​​அவர் கூறினார்: "தந்தையே, இந்த நேரத்திற்கு என்னை தகுதியானவர் என்று தீர்ப்பளித்ததற்காக நான் உங்களை துதிக்கிறேன், அதனால் தியாகிகளுடன் நான் கிறிஸ்துவின் கோப்பையை பகிர்ந்து கொள்ள முடியும்."[13]

## மேற்கோள்கள்


பகுப்பு:கிறித்தவ மறைசாட்சிகள்
பகுப்பு:கிறித்தவ இறையியலாளர்கள்
பகுப்பு:திருச்சபைத் தந்தையர்கள்
பகுப்பு:கிறித்தவப் புனிதர்கள்
பகுப்பு:69 பிறப்புகள்
பகுப்பு:155 இறப்புகள்
பகுப்பு:கத்தோலிக்க மறைவல்லுநர்கள்
திரிகரண வழிபாடு

சைவ சித்தாந்தத்தின் படி இறைவனை உடல், மனம், வாக்கு என்ற மூன்றையும் உபயோகம் செய்து வணங்குதல் **திரிகரண வழிபாடு** ஆகும். திரி என்பது மூன்று என்ற எண்ணைக் குறிப்பதாகும், உடல் மனம் வாக்கு மூன்றையும் வழிபாட்டிற்கு உபயோகம் செய்வதால் இதற்கு திரிகரண வழிபாடு என்று பெயர் . இந்த வழிபாடு சிவஞானசித்தர் நூலில் அறிவுறுத்தப்பட்டுள்ளது.

## கருவி நூல்
* சைவ நற்சிந்தனை - சி செல்லத்துரை

பகுப்பு:சைவ சமயம்
நிசும்பிதம்

**நிசும்பிதம்** அல்லது **நிஸ்தம்பிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.  இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து நான்காவது கரணமாகும்.

வலதுகாலை வளைத்து,குதத்தின் சமீபமாக வைத்து உயர்த்தி,கடகமுக ஹஸ்தமாக ஒரு கையை அமைத்து,வலது கையை லலாட திலகமாகச் செய்து நடிப்பது நிஸ்தம்பிதமாகும்.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
சித்திரை (பஞ்சாங்கம்)

**சித்திரை** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 14 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது சித்திரை நட்சத்திரக் கோணப் பிரிவுக்குள் இருக்கும் காலம் சித்திரை நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" சித்திரை ஆகும்.

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினான்காவது நட்சத்திரமாகிய சித்திரை 173° 20'க்கும் 186° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் சித்திரையின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் இரண்டு பாதங்கள் கன்னி இராசியிலும் அடுத்த இரண்டு பாதங்களும் துலை இராசியிலும் அமைந்துள்ளது.

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி சித்திரை நட்சத்திரப் பிரிவின் பெயர் அப்பிரிவுக்குள் காணப்படும் கன்னி விண்மீன் கூட்டத்தில் துலை இராசித் தொடக்கத்துக்கு அண்மையாகக் காணப்படும் சித்திரை நட்சத்திரத்தின் (இசுப்பிக்கா (Spica) பெயரைத் தழுவியது. சித்திரையின் சமசுக்கிருதப் பெயரான *சித்ரா* *(Chitra)* என்பது "அழகியது" அல்லது "ஒளி பொருந்தியது" என்னும் பொருள் கொண்டது. இதன் அடையாளக் குறியீடு "ஒளி பொருந்திய மணி" அல்லது "முத்து" ஆகும்.

## சோதிடத்தில் சித்திரை
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. சித்திரை நட்சத்திரத்துக்குரிய மேற்படி இயல்புகள் பின்வருமாறு:

## குறிப்புகள்

## உசாத்துணைகள்
* Raman, B. V., A Manual of Hindu Astrology, Raman Publications, Bangalore, 1992 (16th Edition).
* வெங்கடேச ஐயர், இ., இரகுநாத ஐயர், வெ., *கரவருட வாக்கிய பஞ்சாங்கம்*, சோதிடப் பிரகாச யந்திரசாலை, 2012.
* Harness, Dennis M., Masco, Maire M., ''The Nakshatras of Vedic Astrology: Ancient & Contemporary Usage'' .

## வெளியிணைப்புகள்
* astrojyoti.com - Chitra nakshatra

பகுப்பு:சோதிட நட்சத்திரங்கள்
தோத்திரப் பாடல்கள்

**தோத்திரப் பாடல்கள்** என்பவை இறைவனை போற்றும் விதமாக அமைக்கப்பட்டவையாகும். தோத்திரம் என்ற சொல்லானது ஸ்தோத்திரம் என்ற சமஸ்கிருத சொல்லிருந்து தோன்றியதாகும். இவ்வகையான பாடல்களுக்கு துதி பாடல்கள் என்றும் பெயருள்ளது.

## சைவ சமயம்
சைவருக்கு சாத்திரம் பதினான்கு, தோத்திரம் பன்னிரண்டு என்பது முதுமொழியாகும். சைவத் தோத்திரங்களை திருமுறைகள் என்று அழைக்கின்றனர். பன்னிரு திருமுறை அருளாளர்களால் சைவ சமயத்தின் முதன்மைக் கடவுளான சிவபெருமானைப் போற்றி பாடியுள்ளனர். அருணகிரிநாதர், தாயுமானவர், குமரகுருபர் ஆகியோர் இசையுடன் கூடிய பாடல்கள் பலவற்றை பிரபந்த நூல்களாக இயற்றியுள்ளார்கள்.

## வைணவ சமயம்
வைணவக் கடவுளான திருமாலைப் போற்றி நம்மாழ்வார் முதலிய திவ்விய பிரபந்த நூல்களை இயற்றியுள்ளார்.

## பட்டியல்
* தேவாரம்
* திருப்புகழ்
* பஞ்சபுராணம்
* விநாயகர் போற்றி
* சிவபெருமான் போற்றி
* உமையம்மை போற்றி
* முருகப்பெருமான் போற்றி
* வைரவர் நாமவளி
* துர்க்கை அம்மன் போற்றி
* திருமகள் போற்றி
* கலைமகள் போற்றி
* ருத்ரம்
* விஷ்ணு சஹஸ்ரநாமம்
* கந்த சஷ்டி கவசம்
* புருஷ சூக்தம்
* நாலாயிர திவ்யப் பிரபந்தம்

## கருவி நூல்
* சைவ நற்சிந்தனை - சி செல்லத்துரை

பகுப்பு:இந்து சமய வழிபாடுகள் 

பகுப்பு:இந்து சமய நூல்கள்
பகுப்பு:சமசுகிருத நூல்கள்
நறுங்குறிஞ்சி வியாக்கியானம்

**நறுங்குறிஞ்சி வியாக்கியானம்**  என்னும் விருத்தியுரை நூல் 10 ஆம் நூற்றாண்டில் எழுதப்பட்டது. திருமங்கையாழ்வார் 8 ஆம் நூற்றாண்டில் வாழ்ந்தவர். இவரது பாடல்களில் ஒன்று "மைவண்ண நறுங்குறிஞ்சி" என்று தொடங்குகிறது. இந்த ஒரு பாடலுக்கு மட்டும் எழுதப்பட்ட உரைநூலாக உள்ளது இந்த நூல். இந்த விரிவுரையை எழுதியவர் பட்டர். இவர் வாழ்ந்த காலம் 16 ஆம் நூற்றாண்டு. இந்த விரிவுரை 800 எழுத்துக்களைக்  கொண்டது. டெம்மி தாள் அளவில் 38 பக்கங்கங்கள் கொண்ட நூலாக இது உள்ளது. 
## திருமங்கையாழ்வார் பாடல்
மைவண்ண நறுங்குஞ்சி குழல்பின் தாழ
:மகரம்சேர் குழையிருபா டிலங்கி யாட,
எய்வண்ண வெஞ்சிலையே துணையா இங்கே
:இருவராய் வந்தாரென் முன்னே நின்றார்
கைவண்ணம் தாமரைவாய் கமலம் போலும்
:கண்ணிணையும் அரவிந்தம் அடியும் அதே,
அவ்வண்ணத் தவர்நிலைமை கண்டும் தோழீ.
:அவரைநாம் தேவரென் றஞ்சி னோமே 

## பட்டர் விருத்தியில் சிறு பகுதி

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
முத்துக்குழிவயல்

**முத்துக்குழிவயல்** என்பது கன்னியாகுமரி மாவட்டத்திலுள்ள ஓர் இடமாகும். இது உடல் நலம் பேணவும், ஓய்வெடுக்கவும் சிறந்த இடமாகும். கடல் மட்டத்திலிருந்து சுமார் 4400 அடி உயரத்திலுள்ளது. இது நாகர்கோவிலில் இருந்து 60 கிலோ மீட்டர் தொலைவிலும் பேச்சிப்பாறைக்கு அருகாமையிலும் அமைந்து இருக்கிறது. 19 ஆம் நூற்றாண்டில் தங்கம் இங்கு கிடைப்பதாக கருதப்பட்டது. உண்மை அல்ல என்று பின் உணரப்பட்டது. நல்ல தெளிந்த நீர் கிடைக்கிறது. முன்நாளில் இப்பகுதியை ஆண்ட மன்னர்கள் இந்த இடத்தினை ஓய்விடமாகக் கொண்டிருந்தனர் என்பதற்கு அடையாளமாகச் சில கட்டிடங்கள் உள்ளன. இம்மலையின் மீதிருந்து இயற்கை எழிலை ரசிக்கலாம்.

## உசாத்துணை
*தமிழ்நாடு மாவட்ட விவரச்சுவடிகள்.-கன்னியாகுமரி-அரசுவெளியீடு.

## மேற்கோள்கள்
*

## வெளி இணைப்புகள்
*களக்காடு புலிகள் காப்பகத்தில்
*முத்துக்குழிவயல் கோடை வாசத்தலம் 

பகுப்பு:கன்னியாகுமரி மாவட்டத்திலுள்ள கிராமங்கள்
கலவை முறைத் தத்துவம்

வெப்பவியக்கவியலில் **கலவை முறைத் தத்துவம்** (*method of mixtures*) என்பது ஒரு குறிப்பிட்ட தொகுதியிலிருந்து வெப்பம் வெளியேறாமலும், வெளியேயிருந்து வெப்பம் உள்ளே செல்லாமலும் இருக்கும் நிலையில், அத்தொகுதியிலுள்ள சூடான பொருள் இழக்கும் வெப்பம் குளிர்ந்த நிலையிலுள்ள பொருள் பெற்ற வெப்பத்திற்குச் சமமாகும் என்கிற தத்துவமாகும். இத் தத்துவம் கலோரிமீட்டர்களில் பயன்படுகிறது.

பகுப்பு:வெப்பவியல்
பகுப்பு:வெப்ப இயக்கவியல்
பகுப்பு:வெப்பவியல் தொடர்பான குறுங்கட்டுரைகள்
அராபியர்

**அராபியர்** (, *ʿarab*) எனப்படுபவர்கள் பல்லின, கலாச்சார இனக்குழுக்களாவர். இவர்கள் அதிகமாக வடக்கு ஆப்பிரிக்கா, மேற்கு ஆசியா, ஆப்பிரிக்காவின் கொம்பு, இந்து சமுத்திர தீவுகள் மற்றும் கொமொரோசு, அமெரிக்காக்கள், மேற்கு ஐரோப்பா, இந்தோனேசியா, இசுரேல், துருக்கி, ஈரான் உட்பட்ட பிரதேசங்களிலும் அறபு உலகிலும் வாழ்கின்றனர். புலம்பெயர் அறபியர் உலகின் பல பகுதிகளிலும் வாழ்கின்றனர்.

## மேற்கோள்கள்
சமுனாமரத்தூர்

**சமுனாமரத்தூர்** (*Jamunamarathoor*) என்பது தென்னிந்தியாவின், தமிழ்நாட்டின் சவ்வாது மலையில் இருக்கும் புகழ் பெற்ற ஊராகும். இது ஜவ்வாது மலையின் முக்கிய சந்தைப் பகுதியும், மக்கள் கூடும் இடமும் ஆகும்.

## அமைவிடம்
சமுனாமரத்தூர் மாவட்ட தலைமையிடமான திருவண்ணாமலையிலிருந்து 76 கி.மீ. தொலைவிலும், போளூரிலிருந்து 44 கி.மீ. தொலைவிலும், ஆரணியிலிருந்து 68 கி.மீ. தொலைவிலும், செங்கத்திலிருந்து 48 கி.மீ. தொலைவிலும், கலசப்பாக்கத்திலிருந்து 52 கி.மீ. தொலைவிலும்,  வேலூரிலிருந்து 83 கி.மீ. தொலைவிலும், திருப்பத்தூரிலிருந்து 53 கி.மீ. தொலைவிலும், வாணியம்பாடியிலிருந்து 40 கி.மீ. தொலைவிலும் அமைந்துள்ளது.

## நிர்வாகம் மற்றும் அரசியல்
சமுனாமரத்தூர் நகரம் கலசப்பாக்கம் (சட்டமன்றத் தொகுதி)க்கும், திருவண்ணாமலை மக்களவைத் தொகுதிகற்கும் உட்பட்டதாகும். இந்த நகரம் கோவிலூர் ஊராட்சியின் மூலம் நிர்வகிக்கப்படுகிறது.

### வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் சமுனாமரத்தூர் வட்டமும் ஒன்றாகும். 2016 ஆம் ஆண்டு போளூர் வட்டத்தின் மேற்குப் பகுதிகளையும், செங்கம் வட்டத்தின் வடக்கு பகுதிகளையும் கொண்டு இந்த வட்டம் உருவாக்கப்பட்டது. இந்த வட்டம் 42 வருவாய் கிராமங்களையும், 47,271 மக்கள்தொகையும் கொண்டது. இந்த வட்டத்தில் சமுனாமரத்தூர் மற்றும் சவ்வாது மலை ஊராட்சி ஒன்றியம் ஆகியவை அமைந்துள்ளது. இது ஆரணி வருவாய் கோட்டத்தின் கீழ் உள்ள வருவாய் வட்டமாகும்.

## சாலை வசதிகள்
சமுனாமரத்தூரில் சாலை வசதிகள் பொறுத்த வரை மலைகளின் நடுவே வலைப் பின்னலாக அமைந்துள்ளது.

* சமுனாமரத்தூர் - அமிர்தி சாலை
*சமுனாமரத்தூர் - அமிர்தி-கீழ்அரசம்பட்டு- கண்ணமங்கலம் சாலை
*சமுனாமரத்தூர் - அமிர்தி-கீழ்அரசம்பட்டு-கணியம்பாடி-வேலூர் சாலை
* ஆரணி - போளூர் - சமுனாமரத்தூர் சாலை
* திருவண்ணாமலை - போளூர் - சமுனாமரத்தூர் சாலை
* செங்கம் - சமுனாமரத்தூர் சாலை
* சமுனாமரத்தூர் - ஆலங்காயம் - வாணியம்பாடி சாலை
* திருப்பத்தூர் - ஆலங்காயம் - சமுனாமரத்தூர் சாலை
* சமுனாமரத்தூர் - ஆலங்காயம் - ஒடுகத்தூர் - அணைக்கட்டு - வேலூர் சாலை

ஆகிய முக்கிய சாலைகள் சமுனாமரத்தூர் நகரை இணைக்கிறது.

## போக்குவரத்து வசதிகள்
சமுனாமரத்தூர் நகரில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது.

சென்னை, வேலூர், திருவண்ணாமலை, ஆலங்காயம், திருப்பத்தூர், போளூர், ஆம்பூர், வாணியம்பாடி, கலசப்பாக்கம் ஆகிய நகரங்களில் இருந்து நேரடியாக பேருந்து சேவைகள் உள்ளன.

## மக்கள் தொகை
2001 ஆம் ஆண்டு கணக்கெடுப்பின்படி  இங்கு 6,000 மக்கள் வாழ்கிறார்கள். இது சவ்வாது மலை ஊராட்சி ஒன்றியத்தின் தலைமையகம் ஆகும்.

## மேற்கோள்கள்


பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
பகுப்பு:தமிழ்நாட்டிலுள்ள மலை வாழிடங்கள்
பகுப்பு:தமிழ்நாட்டுச் சுற்றுலா மையங்கள்
ப. சதாசிவம்

**ப. சதாசிவம்** அல்லது **பி. சதாசிவம்** முன்னாள் கேரள ஆளுநராவார். முன்னதாக இந்தியத் தலைமை நீதிபதியாகப் பணியாற்றியவர். இவர் இந்தியாவின் 40வது தலைமை நீதிபதியாகச் சூலை 19, 2013 முதல் ஏப்ரல் 25, 2014 வரை கடமையாற்றினார். தமிழ்நாட்டைச் சேர்ந்த நீதிபதி ஒருவர் இந்தியத் தலைமை நீதிபதியாகக் கடமையாற்றியது இது இரண்டாவது முறையாகும். 1951 முதல் 1954 வரை திருவண்ணாமலை மாவட்டம் மண்டகொளத்தூரை சேர்ந்த நீதிபதி பதஞ்ஜலி சாஸ்திரி இந்தியத் தலைமை நீதிபதியாகப் பதவி வகித்தார்.ஆகத்து , 2014இல் கேரள மாநில ஆளுநராக இருந்த சீலா தீக்‌சித்  தமது பதவியை ராஜினாமா செய்ததை அடுத்து , அப்பதவிக்கு அவர்  நியமிக்கப்பட்டார். இந்திய வரலாற்றில் , உச்சநீதிமன்ற தலைமை நீதிபதியாக இருந்த ஒருவர் மாநில ஆளுநராக நியமிக்கப்படுவது இதுவே முதல்முறை .

## இளமைப் பருவம் மற்றும் கல்வி

இவர் ஈரோடு மாவட்டம், பவானி, காடப்பநல்லூர் கிராமத்தில் ஒரு விவசாய குடும்பத்தில் பிறந்தார். இவர் தந்தை பெயர் பழனிச்சாமி, தாயார் பெயர் நாச்சியம்மாள்.சிங்கம்பேட்டை அரசு உயர்நிலைப்பள்ளியில் கல்வி பயின்ற இவர் சட்டப்படிப்பை சென்னை அம்பேத்கார் சட்டக்கல்லூரியில் முடித்தார்.

## தொழில்
சனவரி 8, 1996ல் சென்னை உயர் நீதிமன்ற நீதிபதியாக நியமிக்கப்பட்டார். ஏப்பிரல் 20, 2007 பஞ்சாப் & அரியானா உயர் நீதிமன்ற நீதிபதியாக நியமிக்கப்பட்டார். ஆகத்து 21, 2007 உச்ச நீதிமன்ற நீதிபதியாக நியமிக்கப்பட்டார். இவர் எந்த உயர் நீதிமன்றத்திலும் தலைமை நீதிபதியாகப் பதவி வகிக்கவில்லை.

இவர் மும்பை குண்டுவெடிப்பில் தொடர்புடைய நடிகர் சஞ்சய் தத் வழக்கிலும், ஒரியாவில் ஆஸ்திரேலிய பாதிரியார் ஸ்டெயின்ஸ் எரிக்கப்பட்ட வழக்கிலும், பாகித்தானிய அறிவியலாளர் முகமது கலில் செஸ்டி தண்டிக்கப்பட்ட வழக்கிலும், ரிலையன்ஸ் கேஸ் வழக்கிலும் நீதிபதியாக இருந்து உள்ளார். பேரறிவாளன், முருகன், சாந்தன் ஆகிய மூவரின் தூக்கு தண்டனையை ரத்து செய்து தீர்ப்பு வழங்கிய அமர்வின் தலைமை நீதிபதி ஆவார்.

சந்தனக் கடத்தல் வீரப்பன் தேடுதலில் ஈடுபட்ட அதிரடிப்படையினரின் அத்துமீறல் நடவடிக்கைகள்குறித்து விசாரிக்க, தேசிய மனித உரிமை ஆணையத்தால் அமைக்கட்ட ஓர் ஆணையத்தின் தலைவராகச் செயல்பட்டவர்.

## வழங்கிய முக்கியத் தீர்ப்புகள்
* பகுஜன் சமாஜ் கட்சித் தலைவர் மாயாவதிக்கு எதிராகத் தொடரப்பட்ட சொத்துக் குவிப்பு வழக்கில் சிபிஐ தாக்கல் செய்த முதல் தகவல் அறிக்கையை ரத்து செய்தது.
* ரிலையன்ஸ் நிறுவனம் தொடர்ந்த வழக்கில் நமது நாட்டில் உள்ள சொத்துகள் அனைத்தும் மக்களுக்குச் சொந்தமானது, அதை யாரும் தனிப்பட்ட முறையில் சொந்தம் கொண்டாட முடியாதெனத் தீர்ப்பளித்தது.
* ஆயுதம் வைத்திருந்த வழக்கில் நடிகர் சஞ்சய் தத்துக்கு வழங்கப்பட்ட தண்டனையை 5 ஆண்டுகளாகக் குறைத்து தீர்ப்பு வழங்கியது.
* உச்ச நீதிமன்ற நீதிபதியாகப் பதவியேற்றபிறகு, தேங்கியுள்ள வழக்குகளைக் குறைக்க நாடு முழுவதும் மக்கள் நீதிமன்றம் நடத்தி லட்சக்கணக்கான வழக்குகளை முடிவுக்குக் கொண்டு வந்தது.
* உச்ச நீதிமன்றத் தலைமை நீதிபதியாகப் பணியாற்றிய காலத்தில், முல்லைப் பெரியாறு அணை நீர்மட்டத்தை 146 அடியாக உயர்த்தலாமென வரலாற்றுச் சிறப்புமிக்க தீர்ப்பைத் தலைமை நீதிபதி சதாசிவம் உள்பட 4 நீதிபதிகள் கொண்ட அமர்வு வழங்கியது.
## இதனையும் காண்க
* சதாசிவம் விசாரணை ஆணையம்
* இந்தியத் தலைமை நீதிபதிகளின் பட்டியல்
## மேற்கோள்கள்

## வெளி இணைப்புகள்
* கேரள ஆளுநராகிறார் நீதிபதி சதாசிவம்

பகுப்பு:தமிழ் நீதிபதிகள்
பகுப்பு:இந்தியத் தலைமை நீதிபதிகள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:ஈரோடு மாவட்ட மக்கள்
பகுப்பு:கேரள ஆளுநர்கள்
பகுப்பு:சென்னை உயர் நீதிமன்ற நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
தவஸம்ஸ்போடிதம்

**தவஸம்ஸ்போடிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.  பரதநாட்டியத்தில் இடம்பெறுகின்ற நூற்றியெட்டு கரணங்களில் இது அறுபத்து ஒன்பதாவது கரணமாகும்.

விரைவாகக் காலைத்தூக்கி முன்னாக வைத்து,கைகளைத் தல சம்ஸ்போடிதகரமாக வைத்து நடிப்பது தலஸம்ஸ்போடிதமாகும்.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
கொ. கோ. பாலகிருஷ்ணன்

**கொனக்குப்பக்காட்டில் கோபிநாதன் பாலகிருஷ்ணன் ** (Konakuppakatil Gopinathan Balakrishnan, பரவலாக கே. ஜி. பாலகிருஷ்ணன்) (, பி. 12 மே 1945)  இந்தியாவின் தேசிய மனித உரிமை ஆணையத்தின் தற்போதைய அவைத்தலைவர் ஆவார். இவர்  முன்னதாக இந்திய உச்ச நீதிமன்றத்தின் 37ஆவது தலைமை நீதிபதியாக பொறுப்பாற்றியவர்.

இவர் கேரளத்திலிருந்து உச்ச நீதிமன்றத்தில் தலைமை நீதிபதியாக பணியாற்றிய முதல்  நீதியரசர் என்ற பெருமையும் தலித் சமுதாயத்திலிருந்து இந்த உயரிய பதவிக்கு எட்டிய முதல்  குடிமகன் என்ற பெருமையும் உடையவர்.  இந்திய உச்ச நீதிமன்றத்தில் மிக நீண்ட காலம் பதவி வகித்தவர்களில் ஒருவராகவும்  மூன்றாண்டுகள் பணிபுரிந்த பாலகிருஷ்ணன் விளங்குகிறார்.
## இதனையும் காண்க
* இந்தியத் தலைமை நீதிபதிகளின் பட்டியல்

## மேற்கோள்கள்

பகுப்பு:இந்தியத் தலைமை நீதிபதிகள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:21-ஆம் நூற்றாண்டு இந்திய நீதிபதிகள்
குருதி வைரம்

**குருதி வைரம்** (*Blood Diamond*) என்பது போர் நடக்கும் பகுதியில் இருந்து தோண்டியெடுக்கப்பட்டு அங்கு நடக்கும் கிளர்ச்சி, போர்க்குழு அல்லது அவற்றின் தலைவர்களின் நடவடிக்கைகளுக்கு உதவியாக விற்கப்படும் வைரத்தைக் குறிக்கும். குறிப்பாக, இத்தகைய விற்பனையின் எதிர்மறையான விளைவுகளைக் குறிக்கவே இச்சொல் பயன்படுகிறது. பெரும்பாலும், உலகின் மூன்றில் இரு பகுதி வைரங்கள் கிடைக்கும் ஆப்பிரிக்காவிலேயே இத்தகைய வைரங்கள் தோண்டியெடுக்கப்படுகின்றன. போர் வைரம், சூடான வைரம், பிணக்கு வைரங்கள் அல்லது கனிமங்கள் என்று கூறப்படுபவையும் இதே போன்ற பின்னணியை உடையவை தாம்.

## சான்றுகள்

## உசாத்துணை
*
*
*
*
*
*
*
*
*
*
*
*

## வெளியிணைப்புகள்
*The Truth About Blood Diamonds — The international focus on "conflict minerals" is a self-serving charade.; The Wall Street Journal
*African Diamond Council 
*United Nations - Conflict diamonds
*The story of the film that first broke this story
*Diamonds in Conflict - Global Policy Forum
*PAWSS   Conflict Topics - Conflict Diamonds
*DiamondFacts.org - World Diamond Council
*AllAsOne.org  - Blood diamond trade awareness
*Stop Blood Diamonds - Blood diamonds awareness initiative
*Kubus & BangBang's Conflict Diamonds musicvideo raising awareness about blooddiamonds.
*Stopping Blood Diamonds  - The success of the Kimberly Process
*News articles about conflict diamonds  in the Israeli diamond industry official portal
*Israel diamond institute
*World Centers of Compassion for Children International 
*Dreams of Africa Humanitarian Program
*Africa's War with Blood Diamonds 
*Canadian Mined Diamonds

பகுப்பு:வைரம்
சந்தியா தாண்டவம்

**சந்தியா தாண்டவம்** என்பது சிவபெருமான் ஆடும் தாண்டவங்களில் ஒன்றாகவும். ஐம்பெரும் தாண்டவம், சப்த தாண்டவம், நவ தாண்டவம் மற்றும் பன்னிரு தாண்டவம் என்ற தாண்டவகைகளுள் அடங்குகிறது. மாலை வேலையில் சிவபெருமான் இந்த தாண்டவத்தினை ஆடியதால் சந்தியா தாண்டவம் என்ற பெயர் பெற்றது. இந்த தாண்டவத்தினை எல்லியம் என்று அழைக்கின்றனர். 

## தாண்டவக் காரணம்
பாற்கடலிருந்து வெளிவந்த விஷத்தை குடித்துவிட்டு சிவன், உரைந்து நின்றார். தேவர்களும், மூவரும் வணங்கி நிற்க, அப்போது சிவன் ஆடிய நடனம் சந்தியா தாண்வம் எனப்படுகிறது. இந்த நடனத்தின் நேரத்தைதான் பிரதோசம் என்று சைவர்கள் கொண்டாடுகின்றார்கள். இதனால் சந்தியா தாண்டவத்தினை பிரதோஷ நடனம், பிரதோச தாண்டவம் என்ற பெயர்களில் அழைக்கின்றனர்.

## காண்க
* சப்த சிவதாண்டவங்கள்

## ஆதாரம்


## வெளி இணைப்புகள்
* சந்தியா தாண்டவமாடும் வெள்ளியம்பல நடராஜர்
* காத்தல் செயலாகிய சந்தியா தாண்டவம்

பகுப்பு:சப்த தாண்டவங்கள்
பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
கோண அதிர்வெண்

இயற்பியலில் **கோண அதிர்வெண்** எனப்படுவது சுழலும் விகிதத்தை அளவிடும் எண்ணிக்கணியம். கோண அதிர்வெண்ணானது கோண வேகம் எனப்படும் திசையன் கணியத்தின் பருமன் ஆகும். *கோண அதிர்வெண் திசையன்* \vec{\omega}  எனப்படுவது சிலவேளைகளில் கோண வேகத்திற்கு ஒத்தசொல்லாக பயன்படுகிறது.

ஓர் சுழற்சி 2π ரேடியன்களிற்கு சமனாகும், எனவே

:\omega =  , 

இங்கு
:*k* வில் மாறிலி
:*m* பொருளின் திணிவு.

ω என்பது இயற்கை அதிர்வெண் (இது சிலவேளைகளில் ω0 ஆல் குறிக்கப்படும்).

அலைவுறும் பொருளின் அதிர்வெண்
:a = - \omega^2  x \; ,  இனால் கணிக்கப்படும்,
இங்கு x சமனிலைத் தானத்திலிருந்தான இடப்பெயர்ச்சி.

இங்கு சாதாரண அதிர்வெண்ணைப் பயன்படுத்துகையில் இச்சமன்படானது கீழ்வருமாறு அமையும்
: a = - 4  \pi^2  f^2  x\; . 

### LC மின்சுற்றுக்கள்

LC சுற்றின் பரிவு அதிர்வெண்ணானது மின் கொள்ளளவம் (C ஃபரட்டில் அளக்கப்படுகிறது), மின் தூண்டுதிறன் (L ஹென்றியில் அளக்கப்படுகிறது) ஆகியவற்றின் பெருக்கத்தின் தலைகீழின் வர்க்கமூலத்திற்கு சமனாகும்.
:\omega = \sqrt{1 \over LC}

## மேலும் பார்க்க
*எளிய இசை இயக்கம்

## மேற்கோளும் குறிப்புகளும்

**தொடர்புடைய வாசிப்பிற்கு:**
*

பகுப்பு:இயற்பியல் கணியங்கள்
பகுப்பு:கோணங்கள்
கௌரி தாண்டவம்

**கௌரி தாண்டவம்** என்பது சிவபெருமான் ஆடும் தாண்டவங்களில் ஒன்றாகவும். தாருகாவனத்து ரிஷிகளின் ஆணவத்தையும், ரிஷிபத்தினிகளின் ஆணவத்தையும் அடக்க பிட்சாடனராய் வந்த இறைவன், தன்னுடன் விஷ்ணுவையும் மோகினி உருவில் அழைத்து வருகிறார். ரிஷி, முனிவர்களின் கர்வம் அடக்கப் படுகிறது. அப்போது இறைவன் மோகினியான திருமாலுடன் ஆடிய ஆட்டமே முதல் ஆட்டம் எனச் சொல்லப் படுகிறது. நாராயணனும், தான் தான், நாராயணியாக இருப்பவளும் தான் தான் என இறைவிக்குப் புரியாதா? உமையொரு பாகத்து இறைவனின் நடனத்தைத் தான் மட்டும் கண்டு களிக்க ஆசைப் பட்டாள் இறைவி, அவளின் ஆசையை நிறைவேற்ற இறைவன் ஆடியது தான் கௌரி தாண்டவம் எனச் சொல்லப் படுகிறது. சைவ ஆகமங்கள் படி இறைவனின் பிரம்மோற்சவத்துடன் இணைத்துச் சொல்லப் படுகிறது இந்தத் தாண்டவம். இதில் நந்தி இறைவனின் வலப் பக்கமும், இடது பக்கம் கௌரியான அம்பிகையும் காணப் படுகிறார்கள். ஆனந்தத் தாண்டவத்தில் இல்லாதபடிக்கு இதில் இறைவனின் இடப்பக்கத்துக் கைகள் ஒன்றில் பாம்பு காணப் படுகிறது.

## காண்க
* சப்த சிவதாண்டவங்கள்

## ஆதாரம்

## வெளி இணைப்புகள்

பகுப்பு:சப்த தாண்டவங்கள்
உமா தாண்டவம்

உமா தாண்டவம் என்பது அன்னை பார்வதி உடனிருக்கும் கோலத்தில் அமைந்தது. ஒரு கால் அபஸ்மார புருஷனின் மேல் இருக்கும்போது மற்றொரு காலைத் திரும்பி இருக்கும் நிலையில் கஜ ஹஸ்தம் என்னும் முத்திரையைக் காட்டிய வண்ணம் அமைந்திருக்கும் இந்தத் தாண்டவம். காத்தல் தொழிலை நிலைத்திருக்கச் செய்யும் தாண்டவமாய்க் கருதுவார்கள்.

## காண்க
* சப்த சிவதாண்டவங்கள்

## ஆதாரம்

## வெளி இணைப்புகள்

பகுப்பு:சப்த தாண்டவங்கள்
கஜ சம்ஹாரத் தாண்டவம்

**கஜ சம்ஹாரத் தாண்டவம்** என்பது யானையின் தோலை உரித்த நிலையில் சிவபெருமான் ஆடுகின்ற தாண்டவமாகும். 

தருகாணவனத்து முனிவர்கள் ஆணவத்தினால் இறையருளைப் பெறாமல் இருந்தார்கள். அவர்களின் ஆணவத்தினை யானையாக மாற்றி சிவன் வெற்றிக் கொண்டார். ஆணவம் அழிந்த முனிவர்கள் சிவ பெருமானை வணங்கி முக்தி பெற்றனர். இந்த தாண்டவத்தில் சிவன் யானையின் மீது ஆடுவார்.

களிற்றுரி என்றும் கஜ சம்காரத் தாண்டவத்தினை அழைக்கின்றனர். இந்த தாண்டவத்திற்கு குஞ்சரம் என்றும் பெயர் உள்ளது. இந்த தாண்டவத்தலிருந்து ராஜ நடனம் உண்டானது.

## காண்க
* சப்த சிவதாண்டவங்கள்

## ஆதாரம்

## வெளி இணைப்புகள்

பகுப்பு:சப்த தாண்டவங்கள்
காளிகா தாண்டவம்

இரு கண்களுடனும், எட்டுக் கரங்களுடனும் இறைவனால் ஆடப்பட்ட இந்தத் தாண்டவத்தில் வலப்பக்கக் கரங்களில் சூலம், உடுக்கை போன்றவையும், இடப்பக்கக் கரங்களில் மண்டை ஓடு, அக்கினி, மணி போன்றவையும் காணப்படுகிறது. வலக்கை அபய ஹஸ்தமும் இடக்கை கஜ ஹஸ்தமும் காட்டுகிறது. ஐந்தொழில்களையும் குறிக்கும் நடனம் காளிகா தாண்டவம் எனப்படுகிறது. இது திருநெல்வேலியில் காணப்படுகிறது. திருவாலங்காட்டில் "ரத்தின சபை"யில் ஆடும் ஆட்டம் "காளிகா தாண்டவம்" எனச் சிலரால் சொல்லப்படுகிறது. இது தவிர தஞ்சை மாவட்டம் நல்லூரிலும் காணப்படுகிறது.

## காண்க
* சப்த சிவதாண்டவங்கள்

## ஆதாரம்

## வெளி இணைப்புகள்

பகுப்பு:சப்த தாண்டவங்கள்
பகிர்வு

**பகிர்வு ** (*Distribution*) என்ற பொருளியல் கலைச்சொல் தனிநபர்களிடையே அல்லது (தொழிலாளர்கள், நிலம் மற்றும் மூலதனம் போன்ற) உற்பத்திக் காரணிகளிடையே எவ்வாறு மொத்த வெளியீடு, வருமானம், அல்லது செல்வம் பகிரப்பட்டுள்ளது என்பதைக் குறிப்பதாகும். பொதுவான கோட்பாட்டிலும் தேசிய வருமான உற்பத்தி கணக்குகளில் வெளியீட்டின் அலகாக வருமான அலகு உள்ளது. தேசிய கணக்குகளின் ஒரு பயனாக காரணிகளின் வருமானத்தை வகைப்படுத்துவதாகவும் அவற்றின் பங்களித்தலை மதிப்பிடுவதாகவும் உள்ளது. இருப்பினும் இதன் குவியம் *தனிநபர்கள்* அல்லது *குடும்பங்கள்* மீதாக உள்ளபோது தேவையான திருத்தங்கள் தேசிய வருமான கணக்குகளிலும் பிற தரவுகளிலும் மேற்கொள்ளப்படுகின்றன. இங்கு, மேல் (அல்லது கீழ்) தட்டில் உள்ள முதல் *குறிப்பிட்ட* விழுக்காட்டு குடும்பங்களுக்கு, அடுத்த விழுக்காட்டு வீச்சில் உள்ள குடும்பங்களுக்கு என்றவாறாக வருமானத்தின் எத்தனை பங்கு செல்கிறது என்பதை அறிவது முதன்மையாக உள்ளது.  மேலும் உலகமயமாக்கல், வரிக்கொள்கைகள், தொழில்நுட்பம் போன்றவை இந்தக் *குடும்ப* வருமானங்களை  எவ்வாறு பாதிக்கிறது என்பதை அறிவதிலும் ஆர்வம் கொள்கிறது.

## மேற்சான்றுகள்

## வெளி இணைப்புகள்
* Frank Levy (1993)."Distribution of Income, *The Concise Encyclopedia of Economics*.
* The Neoclassical Theory of Distribution  from The New School
* U.S. National income by type of income, 1959-2005 (**+** button to enlarge) from 2006 Economic Report of the President via Federal Reserve Bank of St. Louis.

பகுப்பு:பொருளியல்